OpenLLM-France/wikimedia huggingface dataset:
# Musaranya del mont Lyell

La musaranya del mont Lyell (Sorex lyelli) és una espècie de musaranya endèmica de Califòrnia (Estats Units), on viu a altituds d'entre 2.100 i 3.155 msnm. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ NatureServe (Hammerson, G.; Williams, D. F.). Sorex lyelli. UICN 2008. Llista Vermella d'espècies amenaçades de la UICN, edició 2008, consultada el 28 abril 2016.
# Neopomacentrus violascens

Neopomacentrus violascens és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 7,5 cm de longitud total.

## Distribució geogràfica

Es troba des d'Indonèsia fins a Salomó, Japó, nord d'Austràlia i Vanuatu.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ménil-Annelles

Ménil-Annelles és un municipi francès situat al departament de les Ardenes i a la regió del Gran Est. L'any 2007 tenia 96 habitants.

## Demografia
### Població

El 2007 la població de fet de Ménil-Annelles era de 96 persones. Hi havia 36 famílies de les quals 4 eren unipersonals (4 homes vivint sols), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 41 eren l'habitatge principal de la família, 3 eren segones residències i 3 estaven desocupats. Tots els 47 habitatges eren cases. Dels 41 habitatges principals, 31 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 6 tenien tres cambres, 6 en tenien quatre i 29 en tenien cinc o més. 34 habitatges disposaven pel capbaix d'una plaça de pàrquing. A 22 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ménil-Annelles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 4 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 4 | 70 a 74 | 0 |
| 4 | 65 a 69 | 8 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 4 |
| 8 | 45 a 49 | 4 |
| 4 | 40 a 44 | 4 |
| 4 | 35 a 39 | 4 |
| 4 | 30 a 34 | 0 |
| 4 | 25 a 29 | 4 |
| 8 | 20 a 24 | 4 |
| 8 | 15 a 19 | 4 |
| 4 | 10 a 14 | 4 |
| 4 | 5 a 9 | 4 |
| 8 | 0 a 4 | 0 |

## Economia

El 2007 la població en edat de treballar era de 56 persones, 41 eren actives i 15 eren inactives. De les 41 persones actives 39 estaven ocupades (22 homes i 17 dones) i 2 estaven aturades (2 dones i 2 dones). De les 15 persones inactives 5 estaven jubilades, 7 estaven estudiant i 3 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials, 1 d'una empresa de comerç i reparació d'automòbils i 1 d'una empresa de serveis.
L'any 2000 a Ménil-Annelles hi havia 13 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Ménil-Annelles a l'INSEE.
* Évolution et structure de la population Fitxa amb el detall de dades de Ménil-Annelles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nous Països Baixos

Els Nous Països Baixos (Nieuw-Nedeland en neerlandès - Nova Belgica, Novum Belgium) fou una província colonial de la República dels Set Països Baixos Unificats de la costa est de Nord-amèrica. Els territoris reivindicats pels neerlandesos foren les terres de la península Delmarva fins a l'extrem sud-occidental del Cap Cod. Aquestes àrees en l'actualitat són part dels estats mid-atlàntics nord-americans de Nova York, Nova Jersey, Delaware i Connecticut, i petites regions de Pennsilvània i Rhode Island. La seva capital, Nova Amsterdam, era situada a l'extrem meridional de l'illa de Manhattan a la Badia Superior de Nova York.
Els Nous Països Baixos, que inicialment eren una empresa privada per a explotar el comerç de pells nord-americà, fou poblat a poc a poc durant les primeres dècades de la seva existència, lentitud causada pels conflictes amb els amerindis nord-americans i els errors en la gestió de la Companyia Neerlandesa de les Índies Orientals. La colònia de Nova Suècia es desenvolupà al sud d'aquesta centrada a la vall de Delaware i la frontera septentrional es tornà a traçar en reconeixement dels primers assentaments de la Confederació de Nova Anglaterra. Durant la dècada de 1650, la colònia dels Nous Països Baixos cresqué ràpidament i es convertí en un port important del comerç de l'oceà Atlàntic del nord i el 1657 Nova Suècia fou conquerida pels neerlandesos. La rendició del Fort Amsterdam al Regne Unit el 1664 fou una de les raons de la Segona guerra Anglo-Holandesa. El 1673 i 1674, durant la tercera guerra Angloholandesa, els neerlandesos tornaren a governar la província de Nova York fins al 1674, any en què se signà el Tractat de Westminster.

## Referències

* ↑ Westdorp, Martina. «Behouden of opgeven ? Het lot van de nederlandse kolonie Nieuw-Nederland na de herovering op de Engelsen in 1673» (en neerlandès). De wereld van Peter Stuyvesant. Arxivat de l'original el 30 de juny 2008. [Consulta: 1r novembre 2008].
# No Angels

No Angels és un grup de música Pop d'Alemanya, país que representà al Festival d'Eurovisió de 2008, i considerada la "banda musical femenina que més ha venut de la història".

## Membres

* Nadja Benaissa (26 d'abril de 1982 a Frankfurt del Main)
* Ludmilla "Lucy" Diakovska (2 d'abril de 1976 a Pleven, Bulgària)
* Sandy Mölling (27 d'abril de 1981 a Wuppertal)
* Jessica Wahls (1 de febrer de 1977 a Frankfurt del Main)

## Discografia
### Albums

* Elle'ments (2001)
* Now ... Us! (2002)
* When the Angels Swing (2002)
* Pure (2003)
* The Best of No Angels (2003)
* Acoustic Angels (2004)
* Destiny (2007)
* The Very Best of No Angels (2008)
* Welcome To The Dance (2009)

### Singles

| Any | Single | Album | Positions | Positions | Positions | Positions |
| Any | Single | Album | D | AT | CH | BRE |
| 2001 | "Daylight in Your Eyes" | Elle'ments | 1 | 1 | 1 | 1 |
| 2001 | "Rivers of Joy" | Elle'ments | 7 | 11 | 10 | - |
| 2001 | "There Must Be an Angel" | Elle'ments | 1 | 1 | 2 | 1 |
| 2001 | "When the Angels Sing/Atlantis 2001" | Elle'ments / Now ... Us! | 5 | 5 | 16 | - |
| 2002 | "Something about Us" | Now ... Us! | 1 | 1 | 11 | - |
| 2002 | "Still in Love with You" | Now ... Us! | 2 | 4 | 10 | - |
| 2002 | "Let's Go to Bed" | Now ... Us! | 12 | 46 | - | - |
| 2002 | "All Cried out" | Now ... Us! / When the Angels Swing | 18 | 23 | 56 | - |
| 2003 | "No Angel (It's All in Your Mind)" | Pure | 1 | 10 | 46 | - |
| 2003 | "Someday" | Pure | 5 | 16 | 36 | - |
| 2003 | "Feelgood Lies" | Pure | 3 | 12 | 29 | - |
| 2003 | "Reason" | The Best of No Angels | 9 | 12 | 28 | - |
| 2007 | "Goodbye to Yesterday" | Destiny | 4 | 21 | 16 | - |
| 2007 | "Maybe" | Destiny | 36 | 62 | - | - |
| 2007 | "Amaze me/Teardrops" | Destiny | 25 | - | - | - |
| 2008 | "Disappear" | Destiny Reloaded | 4 | 37 | 96 | - |
| 2009 | "One Life" | Welcome To The Dance | 15 | 29 | - | - |

## Referències

* ↑ «BLITZ Spezial über die No Angels» (en alemany). Presseportal. ots. [Consulta: 9 març 2011].

## Enllaços externs

* (alemany) Pàgina oficial del grup
* (alemany) MySpace oficial del grup
# No Control

No Control és un àlbum del grup Bad Religion editat el 1989. Es considera una de les referències de base del punk i el hardcore melòdic.

## Llista de Cançons

* "Change of Ideas"
* "Big Bang"
* "No Control"
* "Sometimes I Feel Like... *?!%+!*"
* "Automatic Man"
* "I Want to Conquer the World"
* "Sanity"
* "Henchman"
* "It Must Look Pretty Appealing"
* "You"
* "Progress"
* "I Want Something More"
* "Anxiety"
* "Billy"
* "The World Won't Stop Without You"

## Referències

* ↑ Stegall, Tim. «The 15 best punk albums of 2002, from Sleater-Kinney to the Used» (en anglès americà). [Consulta: 5 maig 2024].
* ↑ «Rise Against's The 12 Albums That Changed The World» (en anglès). IGN, 07-10-2008. [Consulta: 5 maig 2024].
# No Direction Home

No Direction Home (o No Direction Home: Bob Dylan) és un documental britànico-estatunidenc-japonès de Martin Scorsese que descriu la vida de Bob Dylan, i el seu impacte sobre la música popular americana i la cultura del segle xx.

## Història

La pel·lícula no cobreix el conjunt de la carrera de Bob Dylan, sinó que es concentra en el període comprès entre l'arribada de Dylan a Nova York el gener de 1961 i el seu accident de moto el juliol de 1966. Aquest període descriu l'ascensió de Dylan fins al seu èxit com a cantant i compositor folk, i la polèmica que envoltava el seu pas al rock.
La pel·lícula ha estat difosa conjuntament a la televisió als Estats Units i al Regne Unit el 26 i 27 de setembre de 2005.
El projecte No Direction Home va començar el 1995 quan el director de Dylan, Jeff Rosen, va començar a realitzar entrevistes amb amics de Dylan com el poeta Allen Ginsberg i el músic Dave Van Ronk. Tots dos van morir abans de la sortida de la pel·lícula. La vella amiga de Dylan Suze Rotolo ha atorgat igualment una entrevista.
Dylan ha realitzat deu hores de conversa distesa i oberta amb Rosen el 2000.
El 2001, el director Martin Scorsese va acceptar realitzar la pel·lícula a partir del material cinematogràfic recollit per al projecte.
Centenars d'hores de gravacions cobrint el període de la pel·lícula van ser visionades. En particular una gravació del grup de Rock de Dylan a l'institut, la seva trobada el 1965 amb Andy Warhol en un càsting, o el celèbre concert al Manchester Free Trade Hall el 17 de maig de 1966.
El títol de la pel·lícula es va agafar del títol de la biografia de Dylan publicada el 1986 per Robert Shelton, tret d'un vers de la tornada d'una de les cançons més cèlebres de Dylan Like a Rolling Stone (
| « | With no direction home (Sense llar on tornar) | » |
La pel·lícula presenta els que han influenciat Bob Dylan: John Jacob Niles, Odetta, Woody Guthrie, The Clancy Brothers, Joan Baez, Allen Ginsberg, Pete Seeger, Dave Van Ronk, Webb Pierce, Hank Williams, Johnny Cash.
La banda original de la pel·lícula va sortir alguns mesos després, al marc dels «Bootleg Series» de Dylan. L'àlbum The Bootleg Series Vol. 7: No Direction Home: The Soundtrack, inclou igualment títols absents del documental.

## Celebritats presents

* Bob Dylan
* Joan Baez
* Liam Clancy
* John Cohen
* Allen Ginsberg
* Mickey Jones
* Al Kooper
* Bruce Langhorne
* Harold Leventhal
* Mitch Miller
* Maria Muldaur
* Bob Neuwirth
* D. A. Pennebaker
* Pete Seeger
* Dave Van Ronk
* Peter Yarrow
# Novomikolàïvka

«Novomikolàïvka» té aquests significats:
* Novomikolàïvka (Krasnoperekopsk), població de la República Autònoma de Crimea
* Novomikolàïvka (Simferòpol), població de la República Autònoma de Crimea
* Novomikolàïvka (Dnipropetrovsk), població de l'óblast de Dnipropetrovsk, a Ucraïna
* Novomikolàïvka (Donetsk), població del raion de Donetsk, óblast de Donetsk, a Ucraïna
* Novomikolàïvka (Kramatorsk), població del raion de Kramatorsk, óblast de Donetsk, a Ucraïna
# Novomikilske (Crimea)

* Per a altres significats, vegeu «Novonikólskoie».
Novomikilske (en (ucraïnès): Новомикільське, en rus: Новоникольское, Novonikólskoie) és un poble de la República Autònoma de Crimea a Ucraïna, que el 2014 tenia 355 habitants. Pertany al districte de Krasnogvardiiske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Novomikhàilovski

* Per a altres significats, vegeu «Novomikhàilovski (Adagum)».
Novomikhàilovski o també Novomikhàilovka - Новомихайловский o Новомихайловка (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora nord-oriental de la mar Negra, a la unió de les valls dels rius Netxepsukho i Psebe. És a 24 km al nord-oest de Tuapsé i a 88 km al sud de Krasnodar.
Pertanyen a aquest possiólok els possiolki de Sportlàgueria Elektron, Doma Ótdikha Kuban, Sanatória Txernomórie, Sanatória Àgria, Pansionata Ólguinka, Bazi Ótdikha Làstotxka i Turbazi Primórskaia, l'aül de Psebe i els pobles d'Ólguinka, Pliakhó i Podkhrebtovoie.

## Història

L'stanitsa Novomikhàilovskaia fou fundada el 1864 com un aquarterament del batalló costaner xapsug, en l'emplaçament d'un anterior aül adigués. El seu nom deriva del reducte Mikhàilovski, que protagonitzà el 1840 una heroica defensa, que es trobava en la posició de l'actual Arkhipo-Óssipovka. Després de la dissolució del batalló el 1870 la vila perdé el seu estatus de stantisa. El 13 de juny del 1966 rebé l'estatus de possiólok.
# Nothomastix

Nothomastix és un gènere d'arnes de la família Crambidae descrit per William Warren el 1890.

## Taxonomia

* Nothomastix chromalis (Walker, 1866)
* Nothomastix klossi (Rothschild, 1915)
* Nothomastix obliquifascialis Hampson, 1896
* Nothomastix pronaxalis (Walker, 1859)
* Nothomastix pyranthes (Meyrick, 1894)

## Referències

* ↑ «GlobIZ search». Global Information System on Pyraloidea. [Consulta: 6 març 2019].
* ↑ «Natural History Museum Lepidoptera genus database» (en anglès). Nhm.ac.uk.
# Nothophryne broadleyi

Nothophryne broadleyi (nom comú: granota de muntanya de Broadley) és una espècie de granota de la família Pyxicephalidae que es troba a la muntanya Mulanje (Malawi). Va ser monotípica dins del gènere Nothophryne fins que es van descriure quatre espècies noves el 2018.
Està amenaçada per la pèrdua d'hàbitat causada per l'agricultura de subsistència i l'extracció de fusta. També ha d'afrontar altres amenaces com els incendis i els pins exòtics invasors.

## Distribució i hàbitat

Nothophryne broadleyi és endèmica de les muntanyes del sud-est de Malawi, on les muntanyes s'eleven abruptament des de la plana circumdant. El seu rang d'altitud està entre els 1.200 i els 3.000 metres. És abundant a la muntanya Mulanje de Malawi. Es troba en zones rocoses tant en boscos muntanyos com en pastures.

## Ecologia

Es reprodueix a les roques humides al costat dels rierols de muntanya. Els ous es posen a la molsa remullada i les granotes joves finalment es dispersen per les roques.

## Amenaces

L'àrea total d'ocupació d'aquesta espècie és inferior als 5.000 metres quiloquadrats, i se'n coneixen menys de cinc ubicacions en total. La qualitat i l'extensió de l'hàbitat adequat als boscos de la muntanya Mulanje estan disminuint a mesura que s'extreu fusta del bosc i la terra es converteix en agricultura de subsistència. Altres amenaces que pateixen les granotes són els incendis forestals i la plantació de pins. Els pins es recuperen més ràpidament després d'un incendi i van vorejant gradualment la vegetació autòctona. Es creu que les poblacions d'aquesta granota estan disminuint. Per tots aquests motius, la Unió Internacional per a la Conservació de la Natura ha valorat l'estat de conservació d'aquesta granota com a "en perill d'extinció".

## Referències

* ↑ Frost, Darrel R.. «Nothophryne broadleyi Poynton, 1963». Amphibian Species of the World: an Online Reference. Version 6.0. American Museum of Natural History, 2014. [Consulta: 3 maig 2014].
* ↑ Frost, Darrel R.. «Nothophryne Poynton, 1963». Amphibian Species of the World: an Online Reference. Version 6.0. American Museum of Natural History, 2014. [Consulta: 3 maig 2014].
* ↑ «Pyxicephalidae». AmphibiaWeb: Information on amphibian biology and conservation. [web application]. Berkeley, California: AmphibiaWeb, 2014. [Consulta: 3 maig 2014].
* ↑ Conradie, Werner; Bittencourt-Silva, Gabriela B.; Farooq, Harith M.; Loader, Simon P.; Menegon, Michele; Tolley, Krystal A. «New species of Mongrel Frogs (Pyxicephalidae: Nothophryne) for northern Mozambique inselbergs». African Journal of Herpetology, vol. 67, 1, 22-02-2018, pàg. 61–85. DOI: 10.1080/21564574.2017.1376714.
* 1 2 3 «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
# Nsork

Nsork és un municipi de Guinea Equatorial, de la província de Wele-Nzas a la Regió Continental. El 2005 tenia 16.037 habitants.

## Bibliografia

* Klotchkoff, Jean-Claude. «Nsork». A: La Guinée équatoriale aujourd'hui. París: Éd. du Jaguar, 2009, p. 165. ISBN 978-2-86950-440-0.
# Nu

«Nu» té aquests significats:
* Nu o nuesa, estat d'una persona que no es cobreix la superfície del cos amb roba o amb altres induments
* Nu (art), representació artística del cos humà nu
* Nu o ni (lletra grega), (ν)
* Nu (mitologia) un dels déus egipcis
* Nu metal, subgènere musical influït pel grunge, el metal alternatiu, el funk, el rap i alguns subgèneres del heavy metal
* Nu Jazz, estil musical que entremescla harmonies o instrumentacions jazz, funk, provinents de la música electrònica i de la improvisació lliure
* Nu (Renoir)
Viccionari
# Nu baixant una escala

Nu baixant una escala (Nu descendant un escalier, originalment i en francès) és un quadre fet per Marcel Duchamp el 1912. L'obra va causar un escàndol en la seva exposició a l'Armory Show de Nova York el 1913, però va fer famós a Marcel Duchamp i va marcar el començament de l'art modern als Estats Units.

## Descripció

L'obra, una pintura a l'oli sobre llenç amb unes dimensions de 146 cm × 89,2 cm, representa una figura que demostra un moviment abstracte amb els seus tons ocres i marrons. Les "parts del cos" de la figura estan creades d'elements cònics i cilíndrics, superposats d'una manera específica per suggerir el ritme i transmetre el moviment de la figura, donant la il·lusió que es fon sobre si mateixa. Els límits foscos dels contorns posen l'accent en la dinàmica de la figura en moviment, mentre que els arcs accentuats de les línies de punts semblen suggerir un moviment d'empenta pelviana. El moviment sembla un gir a l'esquerra des de la part superior esquerra a la cantonada inferior dreta, on el pendent de la seqüència aparentment congelat que correspon a la part inferior dreta es torna més transparent. La imatge és una amalgama de llum i foscor que es torna cada cop més intensa quan s'acosta a les vores. A la part inferior esquerra de la pintura de Duchamp va col·locar com a títol, "NU DESCENDANT UN ESCALIER" en lletres de pal, que pot o no estar relacionat amb el treball, com deixant oberta la qüestió de si la figura representa un cos humà.

## Llegat

Aquesta obra ha influït a diverses produccions artístiques:
* L'obra Dona nua pujant l'escala de Joan Miró, conservada a la fundació de Barcelona.
* La coberta i el títol de l'àlbum Dude Descending a Staircase (2003), del grup Apollo 440.
* La cancçó amb el mateix títol que hi ha a l'àlbum Life Short Call Now, de Bruce Cockburn.
* El poema Nude Descending a Staircase de X.J. Kennedy.
* La pintura Nude Duck Descending a Staircase de Chuck Jones.
* La cançó Naked Girl Falling down the Stairs dels The Cramps.
* Una referència a "Rugrats" anomenada "Angélica baixant una escala".
* Dues referències al diari de dibuixos animats de Calvin i Hobbes.
* Una pintura de 2004 de Paul Roberts, titulada "Nu baixant".

## Curiositats

Barcelona va ser la primera ciutat de fora de França on es va poder veure l'obra, gràcies a una exposició organitzada per Josep Dalmau, on Joan Miró va descobrir l'obra.

## Referències

* ↑ Marcel Duchamp, « À propos de moi-même », dans Duchamp du signe, Paris, Flammarion, 1994, p.222
* ↑ Permanyer, 2003, p. 30.

## Bibliografia

* Permanyer, Lluís. Miró, la vida d'una passió. Barcelona: Edicions de 1984, 2003. ISBN 84-96061-08-6.

## Enllaços externs

* (anglès) Nude Descending a Staircase (No. 2), al web del Philadelphia Museum of Art
# Nu (kana)

En l'escriptura japonesa, els caràcters ぬ (hiragana) i ヌ (katakana) són dues mores o kanes que ocupen la 23a posició en el sistema modern d'ordenació alfabètica gojūon (五十音), entre に i ね; i el desè en el poema iroha, entre り i る. En la taula que segueix l'ordre gojūon (per columnes, i de dreta a esquerra), es troba a la cinquena columna (な行, «columna NA») i la tercera fila (う段, «fila U»). En fonologia, una mora és la unitat superior al segment i inferior a la síl·laba.
Tant ぬ com ヌ provenen del kanji 奴.

## Romanització

Segons els sistemes de romanització Hepburn modificat, Kunrei-shiki i Nihon-shiki, ぬ, ヌ es romanitzen com a «nu».

## Escriptura

* El caràcter ぬ s'escriu amb tres traços:
* Traç que comença sent quasi vertical, però es corba cap a la dreta.
* Traç corbilini que comença a la part superior del caràcter, baixa i a partir d'allà descriu un arc de circumferència molt ample que acaba en un bucle. Tret de pel bucle, el caràcter és exactament igual a め.
* El carècter ヌ s'escriu amb dos traços:
* Traç compost per una línia horitzontal i una corba que va cap avall a l'esquerra, semblant al caràcter フ.
* Traç diagonal cap avall a la dreta. Contràriament a en ス, els dos traços es tallen.

## Altres representacions

ぬ / ヌ en braille japonès :
| ぬ / ヌ nu | ぬう / ヌー nū | Altres kanes en braille basades en ぬ | Altres kanes en braille basades en ぬ |
| ぬ / ヌ nu | ぬう / ヌー nū | にゅ / ニュ nyu | にゅう / ニュー nyū |
* Alfabet fonètic: 「沼津のヌ」 ("el nu de Numazu")
* Codi Morse: ・・・・

## Referències

* ↑ «escriptura japonesa». Gran Enciclopèdia Catalana. Barcelona: Grup Enciclopèdia Catalana.
* ↑ Bernabé, Marc. Japonès en vinyetes. Norma editorail, maig del 2005, p. 17-19 i 26-28. ISBN 84-9814-162-1.
* ↑ Gilhooly, Helen. Beginner's Japanese Script (en anglès). Teach Yourself, 2003. ISBN 978-0-340-86024-3.
* ↑ «mora». Gran Enciclopèdia Catalana. Barcelona: Grup Enciclopèdia Catalana.
* ↑ «Romanization of Japanese Kana – Modified Hepburn System» (pdf) (en anglès) p. 2. Government Digital Service (GDS) – The National Archives (Regne Unit), 01-10-2016.
* ↑ «Japanese Braille» (en anglès). Accessible Japan, 12-10-2015. [Consulta: 4 febrer 2024].
* ↑ Ohta, Satoru. «The Earliest Japanese Telecommunication Technology» (en anglès). IEEE Conference Publication. Institute of Electrical and Electronics Engineers (IEEE), 01-08-2017. DOI: 10.1109/histelcon.2017.8535723. [Consulta: 4 febrer 2024].